शारदाको सम्भावना कायमै
छैटौं धनगढी मेयर लिटल फ्लावर प्रिमियर लिगमा बुधबार शारदा सरस्वती दोधारा र स्टेपिङ स्टोन विजयी भएका छन् । शारदाले सेमिफाइनल पुग्ने सम्भावना कायमै राखेको छ । कञ्चनपुरको शारदा सरस्वतीले सैनिक आवासीय महाविद्यालय तेघरीमाथि १ सय रन जित पायो । सैनिक समूह चरणका सबै खेल हार्दै बाहिरिएको छ ।
धनगढी — छैटौं धनगढी मेयर लिटल फ्लावर प्रिमियर लिगमा बुधबार शारदा सरस्वती दोधारा र स्टेपिङ स्टोन विजयी भएका छन् । शारदाले सेमिफाइनल पुग्ने सम्भावना कायमै राखेको छ । कञ्चनपुरको शारदा सरस्वतीले सैनिक आवासीय महाविद्यालय तेघरीमाथि १ सय रन जित पायो । सैनिक समूह चरणका सबै खेल हार्दै बाहिरिएको छ ।टस जितेको शारदाले २० ओभरमा ७ विकेट गुमाई १ सय ७० रन बनायो । विशाल लक्ष्य पछ्याएको सैनिकले १५ ओभरमै समेटिँदा ७० रनमात्रै बनाउन सक्यो । खडक बोहराले २७ र प्रज्वल थापाले १७ रन बनाउनुबाहेक अन्य ब्याटर शारदाका बलरसामु टिक्न सकेनन् ।सैनिकलाई सस्तैमा समेट्न शारदाका विकास सुनारले ५ विकेट लिए । अर्जुनसिंह साउदले ३ र मिलन बोहराले २ विकेट लिए ।यसअघि शारदाका राजेश साउदले २२ बलमा ५ चौका र ३ छक्कामा ४५ रनको इनिङ्स खेले । सुनील चन्दले ४१, कप्तान गणेश बटालुले २७, सागर चन्दले २० र हेमन्त धामीले ११ रन बनाए । सैनिकका खडक बोहराले ३ र आकाश चन्दले २ विकेट लिए ।प्लेयर अफ द म्याच विकास सुनार भए । गेम चेन्जर अवार्ड अर्जुनसिंह साउदले पाए भने सर्वाधिक छक्काको अवार्ड राजेश साउद र सुनील चन्दले बाँडे ।दोस्रो खेलमा स्टेपिङ स्टोनले सत्यवतीमाथि ३० रनको सान्त्वना जित निकाल्यो । सत्यवती सेमिफाइनल पुगिसकेको छ ।टस जितेको स्टेपिङले २० ओभरमा ६ विकेट गुमाई १ सय ५७ रन बनायो । जवाफमा सत्यवतीले १८.४ मा १ सय २७ रनमात्रै बनाउन सक्यो । आदिल अन्सारीले २५, सन्तोष कार्कीले २४, खगेन्द्र जोशीले २२, सुजन गौतमले १६, नीरज भट्टले १२ रन बनाए । स्टेपिङका दिनेश ओडले ४, कपिल मिश्र, भूपेश जोशी, वीरेन्द्र चन्दले २–२ विकेट लिए ।यसअघि स्टेपिङका लागि अभिषेक कुँवरले ४१ बलमा ५ छक्का र ४ चौका प्रहार गर्दै ६५ रनको इनिङ्स खेले । दिनेश ओडले २९, वीरेन्द्र चन्दले २१, आर्यान दानपालीले १९ र विशाल विष्टले ११ रन बनाए । सत्यवतीका नीरज भट्ट र सन्दीप खत्रीले २–२ विकेट लिए ।प्लेयर अफ द म्याच अभिषेक कुँवर भए । गेम चेन्जर अवार्ड दिनेश ओडले पाउँदा सर्वाधिक छक्काको अवार्ड अभिषेकले नै पाए ।